Oficiālais Vēstnesis L 214 , 08/09/1995 Lpp. 0019 - 0020



Komisijas Regula (EK) Nr. 2136/95 (1995. gada 7. septembris), ar ko groza Regulu (EK) Nr. 1464/95 par īpašiem sīki izstrādātiem noteikumiem importa un eksporta licenču sistēmas piemērošanai cukura nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1981. gada 30. jūnija Regulu (EEK) Nr. 1785/81 par cukura tirgu kopīgo organizāciju [1], kurā jaunākie grozījumi izdarīti ar Regulu (EK) Nr. 1101/95 [2], un jo īpaši tās 13. panta 2. punktu un 39. pantu, tā kā Komisijas Regula (EK) Nr. 1464/95 [3] paredz īpašus sīki izstrādātus piemērošanas noteikumus importa un eksporta licencēm cukura nozarē; tā kā, ievērojot eksporta apjomu saistības, kas izriet no Urugvajas daudzpusējo sarunu rezultātā noslēgtā Nolīguma par lauksaimniecību, nodrošina, ka izmanto eksporta licences, ko izsniedz ar noteiktu kompensāciju; tā kā šajā nolūkā licences, attiecībā uz ko iesniegts pieteikums, jāizsniedz pēc pārdomu laika, kurā Komisija varēs veikt jebkādas darbības, kas varētu būt vajadzīgas gadījumos, kad, pieņemot attiecīgo pieteikumu, pārsniegtu vai iespējams pārsniegtu Nolīgumā par lauksaimniecību noteiktos apjomus un/vai asignējumus par attiecīgo tirdzniecības gadu; tā kā, lai Komisija varētu šajā laikā izvērtēt, vai jāveic darbības un kādas tās ir, dalībvalstīm tūlīt jāpaziņo par visiem licenču pieteikumiem, kas saistīti ar periodiski noteiktām kompensācijām; tā kā šādi pasākumi var attiekties uz pieteikumiem, par ko lēmums vēl nav pieņemts; tā kā vajadzētu būt iespējamam pretendentiem uz licenci ar zināmiem noteikumiem atsaukt savus pieteikumus, ja noteikts pieņemšanas procentuālais daudzums; tā kā šajā Regulā paredzētie pasākumi saskan ar Cukura pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1464/95 ar šo groza šādi. 1. Minētās regulas 2. panta pirmo daļu aizstāj ar šo: "Atkāpjoties no Regulas (EEK) Nr. 3719/88 5. panta 1. punkta pirmās daļas ceturtā ievilkuma un otrās daļas un Komisijas Regulas (EEK) Nr. 3665/87 2.a panta otrās daļas pirmā ievilkuma, eksporta licenci nepieprasa tādām eksporta darbībām, kuras attiecas uz daudzumu, kas nepārsniedz divas tonnas attiecībā uz kvotu saražotā cukura, uz kuru attiecas KN kods 1701, un cukura sīrupa, uz kuru attiecas KN kodi 17026090, 17029099, 17029071 un 21069059." 2. Minētās regulas 9. panta 1. punktu aizstāj ar šo: "1. Neierobežojot Regulas (EEK) Nr. 1785/81 21. panta piemērošanu, licences attiecībā uz cukuru, uz ko attiecas KN kods 1701, daudzumiem, kuri pārsniedz 10 tonnas, izņemot: a) C cukuru; b) lielkristālu cukuru; c) aromatizēto cukuru; cukuru, kam pievienota krāsviela; d) preferences cukuru, importēšanai Kopienā saskaņā ar Regulu (EEK) Nr. 2782/76; e) preferences cukuru, importēšanai Kopienā saskaņā ar Regulas (EEK) Nr. 1785/81 37. pantu, izsniedz: - attiecībā uz importa licencēm trešajā darba dienā pēc dienas, kurā iesniedza pieteikumu, - attiecībā uz eksporta licencēm piektajā darba dienā pēc dienas, kurā iesniedza pieteikumu." 3. Pievieno šādu 9.a pantu: "9.a pants 1. Ja izveidojas situācija, kad eksporta licenču pieteikumi, kas attiecas uz daudzumiem un/vai izdevumu saistībām, rada Nolīgumā par lauksaimniecību noteikto daudzumu un/vai apropriāciju pārsniegšanu vai iespējamu pārsniegšanu par attiecīgo tirdzniecības gadu, ņemot vērā šīs regulas 9. pantu, Komisija var nolemt: a) noteikt vienotu procentu likmi, ko atzīst dalībvalstis attiecībā uz daudzumiem, par ko iesniegti pieteikumi, bet par ko vēl nav izsniegtas licences; b) ka dalībvalstis noraidīs pieteikumus, attiecībā uz kuriem eksporta licences vēl nav izsniegtas; c) uz piecām darba dienām pārtraukt eksporta licenču pieteikumu iesniegšanu; tā var pagarināt minēto pārtraukumu, piemērojot Regulas (EEK) Nr. 1785/81 41. pantā noteikto procedūru. Eksporta licenču pieteikumi, kas iesniegti pārtraukuma laikā, nav spēkā. 2. Ja daudzumus, attiecībā uz kuriem iesniegts pieteikums, samazina vai noraida, tad drošības naudu, uzrādot licenci, attiecībā uz nepiešķirtajiem apjomiem tūlīt atbrīvo. 3. Pretendenti var atsaukt savus licenču pieteikumus 10 darba dienu laikā pēc tam, kad Eiropas Kopienu Oficiālajā Vēstnesī publicēts, ka 1. punkta b) apakšpunktā minētā vienotā pieņemšanas procentu likme ir zemāka nekā 80 %. Dalībvalstis sakarā ar to atbrīvo drošības naudu. 4. Dalībvalstis tūlīt ziņo Komisijai: a) par visiem eksporta licenču pieteikumiem attiecībā uz daudzumiem, kas pārsniedz 10 tonnas un kas saistīti ar periodiski noteiktu kompensāciju; b) par daudzumiem, ko ietekmē darbības, kuras veic, piemērojot 1. punktu." 2. pants Šī regula stājas spēkā 1995. gada 1. oktobrī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 7. septembrī Komisijas vārdā — Komisijas loceklis Franz Fischler [1] OV L 177, 1.7.1981., 4. lpp. [2] OV L 110, 17.5.1995., 1. lpp. [3] OV L 144, 28.6.1995., 14. lpp. --------------------------------------------------